e. Cavernae minores fere triangulares. 
f. Epidermidis avulsae fragmenta. 
g. Cuticula interna avulsa. 
X. Canales sive cavernae ad longitudinem ruptae, ita ut massa 
arenacea, quae eas explet, bene conspici possit. Neque 
oculis praetermittendae sunt striae illae curvatae, com¬ 
pressione verticali factae. 
Fig. 2. Ejusdem Calamitae caulis transverse dissecti, 
quem jam in tabula prima delineandum curavi, alterum frag¬ 
mentum. Fere undique structura interna deleta est, ita ut 
circulus solummodo niger appareat, quamquam et intra et 
extra dentatus. 
f. Epidermidis avulsae fragmenta. 
h. Cavernarum vestigia. 
i. Vasorum fasces, caulis compressione irregulari modo lace¬ 
rati et inter se disjuncti. 
Tab. m. 
Fig. 1. FIg. 2. Fig. 3. Fig. 4. Caulium sectiones trans¬ 
versae Equisetorum vSriorum, quales in conspectum veniunt, 
ubi armato oculo eas adspicis: ex illis delineationibus, quas 
dedit Bischoffius in opere citato: Die kryptogamischen Ge- 
wachse etc., factae sunt. 
Fig. 5. Caulis calamitici transverse dissecti fragmentum, 
verissima forma, qualem conjicere licet comparatum fuisse, 
cum olim viveret. Animadverti potest cavernarum (et majorum 
et minorum) in ipso parenchymate sitarum duplex ordo; cuti¬ 
cula interna et caulis epidermis, tela cellulosa cauli affixa; 
vasorum fascium dispositio, eorumque connexus cum dentibus 
(striis, ubi caulis per longitudinem ante oculos positus est). 
Fig. 6, Calamitae caulis vehementer compressi sectio 
transversa. Structurae internae, dentibus exceptis, nullum 
vestigium superest. Talia exempla saepissime inveniuntur ab 
eo, qui cavet, ne massa lapidea quae caulem circumdat abji¬ 
ciatur. 
